Литерарни конкурс 2024.

Библиотека „Вук Караџић“ Ковин, уочи Међународног дана матерњег језика, расписала је литерарни конкурс за ученике основних школа са територије ковинске општине. Проглашење победника и традиционална додела награда биће уочи дана библиотеке 29.марта. Циљ конкурса је развијање креативности и талента код деце и промовисање књиге и читања. Неговање лепе навике читања почиње са првим словима. Читање развија машту и подстиче бројне таленте.

**Пропозиције**

Право учешћа имају ученици основних школа на подручју Општине Ковин. **Важно је да** **радови буду самостална дечја остварења.** Аутентичност младих је важан аспект сваке обрађене теме.

Ученици и теме су подељени у 2 категорије:

1. Категорија - ученици 1 - 4. разреда ОШ

Теме :  **- Не желим да заборавим**

**- Маштом бојим стварност**

**- Свет је леп када се играмо**

**- Једно моје путовање**

1. Категорија - ученици 5 - 8. разреда ОШ

Теме : - **Зашто (не) желим да порастем**

 **- Небо под којим сам рођен(а)**

 **- Идоли мог времена**

 **- Да би био добар човек сачувај дете у себи**

**Рок и адреса**

Рукописе у једном примерку, под шифром, доставити најкасније **до 20. марта 2024**. године на адресу:

**Библиотека „Вук Караџић“ Ковин**

**Цара Лазара 100**

**26220 Ковин**

Радови се могу слати или донети појединачно у Библиотеку или доставити преко предметног наставника из школе. Молимо професоре разредне наставе као и професоре српског језика да уз написане радове посебно, одвојено , назначе којим одељењима су предавачи. Колегинице које раде у огранцима ће такође скупљати радове и достављати их у Ковин.

**Награде**

Жириза додељивање награда чиниће професори разредне наставе (за ниже разреде), а за ученике виших разреда професори српског језика. Три најуспешнија рада из сваке категорије, према оцени стручног жирија, биће награђена поклон књигама и дипломама. Најбољи радови ће бити објављени на сајту и ФБ страни Библиотеке и промовисани на изложби у библиотеци. **Додела награда организоваће се 29. марта 2024. године** у Библиотеци ,,Вук Караџић“ у Ковину, а за тачно време доделе школе ће бити накнадно обавештене. Додатне информације можете добити путем телефона 013/744-901 (Маја Анчуљ и Весељка Јовановић, дипл.библиотекарке) или путем мејл адресе biblioteka.kovin@gmail.com.

Фото: архива2023